ai4bharat/Pralekha huggingface dataset:
संस्कृति मंत्रालय
सिविल-20 इंडिया 2023 की कार्यसमिति की बैठक नागपुर में शुरू
सिविल-20 इंडिया 2023 की कार्यसमिति की बैठक आज  नागपुर में शुरू हुई। बैठक में संचालन समिति के सदस्य, अंतर्राष्ट्रीय सलाहकार समिति के सदस्य और सिविल-20 इंडिया 2023 के कार्यकारी समूह के समन्वयक शामिल थे। रामभाऊ म्हालगी प्रबोधिनी के उपाध्यक्ष श्री विनय सहस्रबुद्धे और सिविल-20 भारत सचिवालय संरक्षक बैठक में उपस्थित थे।
बैठक में उपस्थित संचालन समिति के सदस्यों में अमृता विश्व विद्यापीठम, भारत के अध्यक्ष स्वामी अमृतस्वरूपानंद, सेवानिवृत्त भारतीय राजदूत और सिविल-20 इंडिया, 2023 के शेरपा विजय के. नांबियार, विवेकानंद केंद्र की अखिल भारतीय उपाध्यक्ष निवेदिता भिडे, जेस्टोस ब्राजील और सिविल 20 इंडिया 2023 के ट्रोइका सदस्य एलेसेंड्रा निलो, लक्समबर्ग के पूर्व यूरोपीय न्याय आयुक्त मार्टीन रीचर्ट्स, राइजिंग फ्लेम्स की सह-संस्थापक और निदेशक निधि गोयल, सिविल 20 इंडिया 2023 के शेरपा आह मफ्तुचन और सिविल20 इंडिया 2023 के सूस-शेरपा स्वदेश सिंह शामिल थे। सिविल20 इंडिया 2023 के सूस शेरपा किरण डीएम भी बैठक में शामिल हुए।
पूर्व मुख्य सूचना आयुक्त सत्यानंद मिश्रा नागपुर में सिविल-20 इंडिया 2023 वर्किंग कमेटी की बैठक में
लाइफ वर्किंग ग्रुप के योजक और राष्ट्रीय समन्वयक गजानन डांगे पर्यावरण के लिए जीवन शैली  विषय पर बोलते हुए
बैठक में उपस्थित अंतरराष्ट्रीय सलाहकार समिति  के सदस्यों में द क्लिंटन हेल्थ एक्सेस इनिशिएटिव में क्लिनिकल डायरेक्टर डॉ. एंडी कारमोन, एशियाई विकास गठबंधन की क्षेत्रीय समन्वयक  ज्योत्सना मोहन, द प्रकरसा, इंडोनेशिया से बिन्नी बुचोरी, ग्लोबल एडवोकेसी एंड पॉलिसी, एड्स हेल्थकेयर फाउंडेशन एएचएफ की निदेशक गुइलेर्मिना अलानिज, एलवीआईए, इटली के महासचिव रिकार्डो मोरो, अबोंग ब्राजील से पेड्रो बोक्का, सेवा इंटरनेशनल के ग्लोबल कोऑर्डिनेटर श्याम परांडे और इंटरनेशनल काउंसिल ऑफ कल्चरल स्टडीज अध्यक्ष निदेशक डॉ. शशि बाला शामिल थे।
विजय नांबियार ने प्रतिनिधियों का स्वागत किया और स्वामी अमृतस्वरूपानंद से उद्घाटन भाषण देने का आग्रह किया। स्वामी अमृतस्वरूपानंद ने कहा कि जीवन में समय, प्रयास और दैवीय स्तुति सबसे आवश्यक तत्व हैं। उन्होंने कहा कि अध्यात्म जीवन का अभिन्न अंग है। स्वामी अमृतस्वरूपानंद ने कहा कि सरकार को आम आदमी की जमीनी स्तर की समस्याओं को सुनना चाहिए और उसका समाधान निकालना चाहिए। उन्होंने कहा कि प्रधानमंत्री श्री नरेन्द्र मोदी अपनी नीतियों के माध्यम से इस प्रयास में अपना सर्वश्रेष्ठ प्रयास कर रहे हैं।
आह मफ्तुचन ने कहा कि जी20 के एक आधिकारिक जुड़ाव समूह के रूप में सिविल-20 अभी भी प्रासंगिक है और सामाजिक मुद्दों को शामिल करने में मदद करता है। उन्होंने कहा कि सिविल20 की महत्वाकांक्षाओं को और अधिक महत्वाकांक्षी होने की जरूरत है। सिविल-20 को भी ऐसी ठोस सिफारिशें देने की जरूरत है जो तकनीकी और राजनीतिक रूप से व्यवहार्य हों।
इसके बाद मंच चर्चा के लिए खोला गया और प्रतिभागियों ने सिविल-20 इंडिया वर्किंग ग्रुप्स की गतिविधियों और अवधारणा के बारे में टिप्पणियों पर अपने सुझाव और सिफारिशें दीं।
विद्युत मंत्रालय
एनएचपीसी ने देश भर में ऑक्सीजन उत्पादन संयंत्र स्थापित किए
भारत की प्रमुख हाईड्रोपॉवर कंपनी एनएचपीसी द्वारा स्थापित तीन ऑक्सीजन उत्पादन संयंत्रों का आज के जिला सिविल अस्पताल , फरीदाबाद, हरियाणा, जिला अस्पताल, सिद्धार्थनगर, उत्तर प्रदेश और सीएचसी, धारचूला, पिथौरागढ़, उत्तराखंड में क्रमशः 1000 एलपीएम , 570 एलपीएम और 200 एलपीएम की क्षमता के साथ में उद्घाटन किया गया।
जिला अस्पताल, सिद्धार्थनगर, उत्तर प्रदेश में ऑक्सीजन उत्पादन संयंत्र का उद्घाटन माननीय लोकसभा सांसद श्री जगदंबिका पाल ने किया।
बी.के. हॉस्पिटल, फरीदाबाद में ऑक्सीजन उत्पादन संयंत्र का उद्घाटन माननीय विधायक श्रीमती सीमा त्रिखा और श्री राजेश नागर द्वारा किया गया। इस अवसर पर, फरीदाबाद के उपायुक्त, आईएएस श्री जितेंद्र यादव और एनएचपीसी एवं बी.के. अस्पताल के कर्मचारीगण उपस्थित थे। माननीय गणमान्य व्यक्तियों ने संयंत्र की स्थापना में एनएचपीसी के प्रयासों की अत्यधिक सराहना की।
उत्तराखंड में पिथौरागढ़ के धारचूला में सीएचसी ऑक्सीजन उत्पादन संयंत्र का उद्घाटन धारचूला के ब्लॉक प्रमुख श्री धन सिंह धामी द्वारा किया गया।
एनएचपीसी अपनी कॉरपोरेट सामाजिक उत्तरदायित्व और सतत विकास योजना  के तहत चल रही कोविड-19 महामारी और विद्युत मंत्रालय के निर्देशों को ध्यान में रखते हुए ऑक्सीजन उत्पादन संयंत्र प्रदान कर रही है। संयंत्र वर्तमान कोविड-19 संकट से लड़ने और अस्पताल को नियमित रूप से ऑक्सीजन की आपूर्ति प्रदान करने और आसपास के क्षेत्रों की जरूरतों को पूरा करने में अत्यधिक लाभप्रद होंगे। अपनी सीएसआर और एसडी योजना के तहत, एनएचपीसी केंद्र शासित प्रदेश लद्दाख में तीन और ऑक्सीजन उत्पादन संयंत्र स्थापित करेगी।
रसायन एवं उर्वरक मंत्रालय
फैक्ट ने किसानों को अनिवार्य फसल पोषक तत्व उपलब्ध कराने के लिए उर्वरकों के तीन पोत लदान हेतु आयात ऑर्डर दिए
दो पोत लदान पहुंचे, एक के अगस्त तक आने की उम्मीद
वित्त वर्ष 2019-20 के दौरान कंपनी ने रिकॉर्ड शुद्ध लाभ अर्जित किया
केंद्रीय रसायन एवं उर्वरक मंत्रालय के तहत एक पीएसयू फर्टिलाइजर्स एंड कैमिकल्स ट्रैवेनकोर लिमिटेड  ने 2020-21 के पहले तीन महीनों के दौरान उत्पादन एवं विपणन मोर्चे पर उत्साहवर्द्धक प्रदर्शन किया है।
कंपनी उर्वरकों के व्यापार के द्वारा टॉप एवं बॉटम लाइनों में सुधार की योजना बना रही है। अभी तक कंपनी ने उर्वरकों के तीन पोत लदान के आयात के लिए खरीद ऑर्डर दिए हैं। इनमें से दो पोत लदान पहले ही पहुंच चुके हैं। इनमें से पोत लदान 27500 एमटी एमओपी का है जबकि दूसरा 27500 एमटी कंपलेक्स फर्टिलाइजर का है। तीसरा पोत लदान एमओपी का है जिसके अगस्त में आने की उम्मीद है।
कंपनी प्रमुख रखरखाव गतिविधियों को पूरी करने एवं ऑनलाइन इफ्लुएंट मॉनिटरिंग सुविधाओं को संस्थापित करने के बाद वित्त वर्ष 2020-21 के दौरान कैप्रोलैक्टम प्रचालन फिर से आरंभ करने की योजना बना रही है। संयंत्रों का परीक्षण परिचालन पूर्ण हो चुका है।
वित्त वर्ष 2019-20 के दौरान फैक्ट ने अपने प्रमुख उत्पाद फैक्टमफोस, अमोनियम सल्फेट के उत्पादन, अपने शुद्ध लाभ तथा उर्वरकों की बिक्री में नई ऊंचाइयां छू ली हैं। वर्ष की प्रमुख विशेषताएं इस प्रकार है:-
टर्नओवर:
सीवाई 2770 करोड़ रुपये पीवाई 1955 करोड़ रुपये
लाभ:
सीवाई 976 करोड़ रुपये पीवाई 163 करोड़ रुपये
फैक्टमफोस  का 8.45 लाख एमटी का उत्पादन एक सर्वकालिक उच्च रिकॉर्ड है जो 2000-2001 के दौरान अर्जित अब तक के सर्वश्रेष्ठ 8 : 38 लाख एमटी से भी अधिक है।
अमोनियम सल्फेट का 2.21 लाख एमटी का उत्पादन 19 वर्ष की अवधि का सर्वाधिक है।
फैक्टमफोस की 8.35 लाख एमटी की बिक्री भी 19 वर्ष की अवधि में सर्वाधिक है और अमोनियम सल्फेट की 2.36 लाख एमटी की बिक्री भी 19 वर्ष की अवधि में सबसे अधिक है।
सिटी कंपोस्ट की वर्ष के दौरान बिक्री  सर्वकालिक ऊंचाई पर रही 
वर्ष के दौरान, कंपनी ने उर्वरक विपणन प्रचालनों को पूरे भारत वर्ष में विस्तारित कर दिया और विपणन नेटवर्क को बढ़ाकर पश्चिम बंगाल, ओडिशा, महाराष्ट्र एवं गुजरात तक पहुंचा दिया। पहले कदम के रूप में, कंपनी ने महाराष्ट्र एवं पश्चिम बंगाल के राज्यों में अमोनियम सल्फेट का विपणन आरंभ कर दिया।
कार्मिक, लोक शिकायत एवं पेंशन मंत्रालय
एसीसी नियुक्तियां
मंत्रिमंडल की नियुक्ति समिति  ने सामाजिक न्याय और अधिकारिता विभाग में सचिव सुश्री नीलम साहनी, आईएएस  को राज्य सरकार के अनुरोध पर उनके मूल काडर में वापस भेजने का अनुमोदन कर दिया है।
सक्षम प्राधिकारी ने जनजातीय मामलों के मंत्रालय में सचिव श्री दीपक खांडेकर, आईएएस  को सामाजिक न्याय और अधिकारिता विभाग के सचिव का अतिरिक्त प्रभार सौंपे जाने का अनुमोदन भी कर दिया है। यह अतिरिक्त प्रभार इस पद पर नियमित नियुक्ति या अगले आदेशों तक, जो भी पहले हो प्रभावी रहेगा।
भारतीय प्रतिस्पर्धा आयोग
सीसीआई ने हिताची कंस्ट्रक्शन मशीनरी कंपनी लिमिटेड में एचसीजेआई होल्डिंग्स जी.के., साइट्रस इन्वेस्टमेंट्स, एचसीजे होल्डिंग्स 2 जी.के., जापान इंडस्ट्रियल वी-जीपी के.के. और अन्य निवेशकों की हिस्सेदारी के अधिग्रहण को मंजूरी दी
भारतीय प्रतिस्पर्धा आयोग  ने हिताची कंस्ट्रक्शन मशीनरी कंपनी लिमिटेड में एचसीजेआई होल्डिंग्स जी.के., साइट्रस इन्वेस्टमेंट्स, एचसीजे होल्डिंग्स 2 जी.के., जापान इंडस्ट्रियल वी-जीपी के.के. और अन्य निवेशकों की हिस्सेदारी के अधिग्रहण को मंजूरी दी है।
एचसीजेआई होल्डिंग्स जी.के.  के माध्यम से आईटीओसीएचयू कारपोरेशन  की पूर्ण स्वामित्व वाली सहायक कंपनी साइट्रस इन्वेस्टमेंट एलएलसी , एचसीजे होल्डिंग्स 2 जी.के. , जापान इंडस्ट्रियल - जीपी, मनालसु, प्रिमरोज जीपी, शेफर्ड हिल पार्टनर्स III लिमिटेड और सोनोरा पार्टनर्स III लिमिटेड की ओर से पूरी तरह से डाइलूट  आधार पर हिताची लिमिटेड से हिताची कंस्ट्रक्शन मशीनरी कंपनी लिमिटेड  में 26 फीसदी हिस्सेदारी अधिग्रहण करने का प्रस्ताव है।
वर्तमान में एचसीजेआई जापान इंडस्ट्रियल पार्टनर्स इंक की पूर्ण स्वामित्व वाली एक सहायक कंपनी है। एचसीजेआई को एक सीमित देयता कंपनी के रूप में स्थापित किया गया था, जिससे लक्ष्य में हिस्सेदारी रखने के साथ उसके लिए आनुषंगिक सभी व्यवसाय लिए जा सकें।
इस प्रस्तावित लेनदेन से पहले  साइट्रस और  एचसीजे एचडी 2 की हिस्सेदारी संयुक्त रूप से 50:50 के आधार थी और अब यह और अपने कारपोरेट रूप को एक स्टॉक कंपनी में बदल देगा।
आईटीओसीएचयू समूह अपस्ट्रीम क्षेत्रों, जैसे कि कच्चे माल से जुड़े लेनदेन, डाउनस्ट्रीम क्षेत्रों, जैसे कि खुदरा क्षेत्र से और व्यावसायिक क्षेत्र की एक विस्तृत श्रृंखला में काम करता है। इसकी भारत में कोई सहायक/निवेशक कंपनियां सक्रिय नहीं हैं।
एचसीएम टोक्यो स्टॉक एक्सचेंज में सूचीबद्ध है। इसकी प्रमुख हिस्सेदार और नियंत्रित करने वाली मूल कंपनी हिताची  है।
एचसीएम, वैश्विक स्तर पर खनन व निर्माण मशीनरी और समाधान व्यवसाय  निर्माण से कार्यरत है।
भारत में एचसीएम निम्नलिखित सहायक कंपनियों और सहयोगियों के जरिए काम करती है:  टाटा हिताची कंस्ट्रक्शन मशीनरी कंपनी प्राइवेट लिमिटेड,  एच-ई पार्ट्स इंटरनेशनल एलएलसी, और  ब्रैडकेन इंडिया प्राइवेट लिमिटेड।
सीसीआई के विस्तृत आदेश को आगे जारी किया जाएगा।
कार्मिक, लोक शिकायत एवं पेंशन मंत्रालय
पेंशन और पेंशनभोगी कल्याण विभाग ने सीजीएचएस के अंतर्गत ओपीडी सुविधा या निश्चित चिकित्सा भत्ता का लाभ लेने के लिए पेंशनभोगियों/पारिवारिक पेंशनभोगियों द्वारा विकल्प परिवर्तन के लिए प्रक्रिया और समय-सीमा निर्धारित करने का निर्देश जारी किया
वर्तमान निर्देशों के अनुसार सीजीएचएस के दायरे में नहीं आने वाले क्षेत्र में रहने वाले पेंशनभोगियों/पारिवारिक पेंशनभोगियों के पास सीजीएचएस के अंतर्गत ओपीडी सुविधा के बदले में प्रतिमाह 1000 रुपए का निश्चित चिकित्सा भत्ता  का लाभ उठाने का विकल्प है। पेंशनभोगी/पारिवारिक पेंशनभोगी जीवनकाल में एक बार एफएमए से सीजीएचएस के अंतर्गत ओपीडी सुविधा या इसके विपरीत विकल्प को बदल सकते हैं। कार्मिक लोक शिकायत तथा पेंशन मंत्रालय के पेंशन तथा पेंशनभोगी कल्याण विभाग ने अब सीजीएचएस के अंतर्गत ओपीडी सुविधा या निश्चित चिकित्सा भत्ता का लाभ उठाने के लिए पेंशनभोगियों/पारिवारिक पेंशनभोगियों द्वारा विकल्प बदलने की प्रक्रिया और समय-सीमा तय करने का निर्देश जारी किया है।
इन निर्देशों के अनुसार यदि एफएमए पाने वाला पेंशनभोगी/पारिवारिक पेंशनभोगी सीजीएचएस के अंतर्गत ओपीडी सुविधा का लाभ लेना चाहता है तो वह एफएमए सुविधा को बंद करने के लिए संबंधित पेंशन वितरण बैंक में आवेदन कर सकता है। पेंशन वितरित करने वाला बैंक एफएमए का भुगतान बंद कर देगा और आवेदन प्राप्ति की तिथि से तीन कार्यदिवस के अंदर इस संबंध में प्रमाणपत्र जारी करेगा। इसके बाद पेंशनभोगी आवश्यक सीजीएचएस योगदान का भुगतान करने के बाद सीजीएचएस कार्ड जारी करने के लिए संबंधित सीजीएचएस अधिकारियों को आवदेन कर सकता है, यदि पहले से भुगतान नहीं किया गया है और सीजीएचएस अधिकारी पेंशनभोगी/पारिवारिक पेंशनभोगी को सभी औपचारिकताएं पूरी होने की तिथि से चार कार्यदिवसों के भीतर एक अनंतिम सीजीएचएस कार्ड जारी करेंगे।
यदि कोई पेंशनभोगी/पारिवारिक पेंशनभोगी, जो आईपीडी और ओपीडी दोनों के लिए सीजीएचएस/चिकित्सा सुविधा का लाभ उठा रहा है, गैर सीजीएचएस क्षेत्र में रहते हुए या सीजीएचएस क्षेत्र से गैर सीजीएचएस क्षेत्र में निवास बदलने पर एफएमए का लाभ उठाना चाहता है तो वह सीजीएचएस के अंतर्गत ओपीडी सुविधा के समर्पण के लिए सीजीएचएस अधिकारियों को आवेदन कर सकता है। सीजीएचएस अधिकारी सीजीएचएस कार्ड पर आवश्यक अनुमोदन करेंगे और आवेदन प्राप्त होने की तिथि से चार कार्य दिवसों के अंदर इस बात का प्रमाणपत्र जारी करेंगे कि पेंशनभोगी/पारिवारिक पेंशनभोगी ओपीडी सुविधा का लाभ नहीं उठा रहा है। इसके बाद पेंशनभोगी/पारिवारिक पेंशनभोगी एफएमए के भुगतान के लिए समर्पण प्रमाणपत्र की प्रति के साथ कार्यालय प्रमुख को पेंशन भुगतान प्राधिकार जारी करने के लिए आवेदन जमा कर सकता है। पेंशनभोगी/पारिवारिक पेंशनभोगी द्वारा आवेदन जमा करने के दो महीने के भीतर संशोधित पेंशन भुगतान प्राधिकार जारी किया जाएगा। ऐसे मामलों में एफएमए का भुगतान सीजीएचएस अधिकारियों द्वारा समर्पण प्रमाणपत्र जारी करने की तिथि से किया जाएगा।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक 171.28 करोड़ से अधिक टीके लगाए जा चुके हैं
भारत में सक्रिय मरीजों की संख्या 7,90,789 है
सक्रिय मामलों की दर 1.86 प्रतिशत है
स्वस्थ होने की वर्तमान दर 96.95 प्रतिशत
बीते चौबीस घंटों में 1,67,882 लोग स्वस्थ हुए,अब तक स्वस्थ हुए कुल लोगों की संख्या 4,11,80,751 है
पिछले 24 घंटों में 67,084 नए मामले सामने आए
दैनिक सक्रिय मामलों की दर 4.44 प्रतिशत है
साप्ताहिक सक्रिय मामलों की दर 6.58 प्रतिशत है
अब तक 74.61 करोड़ जांच की जा चुकी हैं,बीते चौबीस घंटों में 15,11,321 जांच की गई
वित्त मंत्रालय
भारत: वित्तीय क्षेत्र आकलन कार्यक्रम 2017- विस्तृत आकलन रिपोर्ट 
भारत वित्तीय क्षेत्र आकलन कार्यक्रम  की 2017 की दो प्रमुख रिपोर्टों – वित्तीय प्रणाली स्थिरता आकलन  एवं वित्तीय क्षेत्र आकलन -को अंतरराष्ट्रीय मुद्रा कोष  एवं विश्व बैंक द्वारा 21 दिसंबर, 2017 को क्रमश: उनकी वेबसाइटों पर जारी किया गया था। इसी की निरंतरता में, आईएमएफ एवं विश्व बैंक ने आज 2017 इंडिया एफएसएपी से संबंधित दो विस्तृत आकलन रिपोर्टों  को जारी किया। ‘अनुपालन का विस्तृत आकलन- प्रभावी बैंकिंग पर्यवेक्षण के लिए बैसेल प्रमुख सिद्धांत’ देने वाली रिपोर्ट आईएमएफ एवं विश्व बैंक द्वारा जारी की गई है तथा ‘क्लियरिंग कॉरपोरेशन ऑफ इंडिया लिमिटेड  सेंट्रल काउंटर पार्टी  एवं ट्रेड रिपोजिटरी  के अनुपालन का विस्तृत आकलन’ प्रदान करने वाली रिपोर्ट विश्व बैंक द्वारा जारी की गई।
भारत सर्वोच्च अंतरराष्ट्रीय मानकों के अनुरूप संयुक्त रूप से आईएमएफ- विश्व बैंक टीम द्वारा प्रदान की गई इन आकलन रिपोर्टों का स्वागत करता है।
युवा कार्यक्रम एवं खेल मंत्रालय
केंद्रीय खेल मंत्री श्री किरेन रिजिजू ने बुडापेस्ट ग्रैंड स्लैम से पहले भारतीय जूडो खिलाड़ियों से मुलाकात की, कहा-जूडो हमारे लिये प्राथमिकता वाला खेल है
(केन्द्रीय खेल मंत्री श्री किरेन रिजिजू ने बुडापेस्ट ग्रैंड स्लैम प्रतियोगिता के लिए हंगरी रवाना होने से पहले नई दिल्ली में अपने निवास पर भारतीय जूडो टीम के सदस्यों से मुलाकात की। यह प्रतियोगिता 23 अक्टूबर से 25 अक्टूबर के बीच आयोजित होगी और इससे ओलंपिक खेलो के लिये कोटा स्थान तय होगा। हंगरी जाने वाले इस दल में पांच जूडो खिलाड़ी और प्रशिक्षक जीवन शर्मा शामिल हैं।
खेल मंत्री ने टूर्नामेंट के लिए टीम की सफलता की कामना की और कहा कि 2024 और 2028 के ओलंपिक खेलों के लिए एक मजबूत प्रतिभा उभर कर आए, इसके लिये हमारी तैयारी सही दिशा में चल रही है। उन्होने कहा, “टीम आज हंगरी के लिए रवाना हो रही है और मुझे उम्मीद है कि हमारे कुछ एथलीट ओलम्पिक के लिये क्वालीफाई करेंगे। जूडो हमारे लिए एक प्राथमिकता वाला खेल है और हम प्रशिक्षण सुविधाओं और प्रशिक्षकों के मामले में क्षमता बढ़ाएंगे। हमारे विचार से विशेष वर्ग के एथलीटों को पूरा समर्थन दिया जाए जिससे 2024 और 2028 के ओलंपिक खेलों में प्रतिस्पर्धा कर सकने वाले युवा एथलीटों के टैलेंट पूल का निर्माण किया जा सके। हम महासंघ से इस योजना के बारे में विस्तृत रोडमैप पर विचार-विमर्श करेंगे।”
यह पहला टूर्नामेंट होगा जिसमें भारतीय जूडो खिलाड़ी भाग लेंगे क्योंकि कोरोनोवायरस महामारी के कारण राष्ट्रव्यापी लॉकडाउन लागू किया गया था, जिसके कारण प्रशिक्षण और अंतर्राष्ट्रीय हवाई यात्रा भी स्थगित कर दी गई थी। अगले साल के ओलंपिक के लिए अर्हता प्राप्त करने की एक अच्छी संभावना रखने वाले भारतीय पुरुष टीम के जुडोका जसलीन सिंह सैनी, विश्व में 56वें स्थान पर हैं। उन्होंने कहा, “मैं खेल मंत्री से मिलने के बाद बहुत सकारात्मक महसूस कर रहा हूं। उन्होंने हमसे बात की और अपना ज्ञान साझा किया जो वास्तव में मददगार है। यह पहला टूर्नामेंट होगा जिसमें हम कोविड लॉकडाउन के बाद भाग लेंगे। इससे पहले हम हर महीने प्रतियोगिता में हिस्सा लेते थे, और अब प्रतियोगिता में दोबारा खेलना वास्तव में अच्छा है। पूरी जूडो बिरादरी की तरफ से, हमारे लिए यह आयोजन करने के लिए खेल मंत्रालय, भारतीय खेल प्राधिकरण और भारतीय जूडो महासंघ को धन्यवाद देना चाहूंगा।"
लगभग 81 देशों के 645 प्रतियोगी इस टूर्नामेंट में भाग लेंगे और इतने लंबे अंतराल के बाद प्रतियोगी खेल में वापस आने के लिए उत्साहित हैं। विश्व में 41वें स्थान पर रही महिला जूडोका टीम में शामिल सुशीला देवी जिनके ओलंपिक के लिये कोटा हासिल करने की आशा है। उन्होंने कहा, "यह पहली बार है जब हम खेल मंत्री से मिले हैं और वह वास्तव में बड़े ही प्रोत्साहन के साथ भारत में खेल के लिए बहुत कुछ कर रहे हैं।" हम उनसे बहुत प्रेरणा मिली है। लॉकडाउन के बाद एक बार फिर से खेलना अच्छा है और इस अंतरराष्ट्रीय प्रदर्शन को हमारे लिए आयोजित करने में समर्थन के लिए साई को धन्यवाद देना चाहती हूं। हम अपना सर्वश्रेष्ठ प्रदर्शन करने की कोशिश करेंगे।”
बैठक में भाग लेने वाले अन्य जूडो खिलाड़ियों में तुलिका मान, अवतार सिंह और विजय यादव शामिल हैं।
वित्त मंत्रालय
कारपोरेट कार्य मंत्रालय और फाइनेंशियल इंटेलिजेंस यूनिट-इंडिया ने दोनों संगठनों के बीच डाटा के आदान प्रदान के लिए एमओयू किया
कारपोरेट कार्य मंत्रालय  और वित्त मंत्रालय की फाइनेंशियल इंटेलिजेंस यूनिट-इंडिया के बीच आज एक समझौता ज्ञापन  हुआ। इसके माध्यम से दोनों संगठनों के बीच डाटा के आदान प्रदान का रास्ता साफ हो गया है। संयुक्त सचिव, एमसीए श्री मनोज पांडे और एफआईयू-इंडिया में अतिरिक्त निदेशक श्री मनोज कौशिक ने एमओयू पर हस्ताक्षर किए। इस अवसर पर सचिव, एमसीए और निदेशक  भी उपस्थित रहे।
यह एमओयू एमसीए और एफआईयू-इंडिया के प्रभावी प्रवर्तन सुनिश्चित करने के लिए डाटा क्षमताओं के उपयोग के विजन को ध्यान में रखते हुए किया गया है। एमसीए21 वर्जन 3 और फिननेट 2.0 के विकास को ध्यान में रखते हुए डाटा शेयरिंग व्यवस्था खासी फायदेमंद होगी, जिसमें उनके नियामकीय और सुविधा संबंधी कार्यों में सुधार के लिए अत्याधुनिक तकनीक का इस्तेमाल किया जाएगा। एमसीए चरणबद्ध तरीके से एमसीए21 वर्जन 3 को लागू करने की प्रक्रिया में है। एफआईयू-इंडिया मौजूदा फिननेट 1.0 से फिननेट 2.0 में अपग्रेडिंग की प्रक्रिया में है।
फिननेट 2.0 परियोजना का राष्ट्रीय महत्व है और बेहतर स्ट्रैटजिक डाटा एनालिसिस क्षमताओं और अन्य पहलुओं के साथ आईटी प्रक्रियों को सुगम बनाने के लिए एआई/ एमएल और एडवांस डाटा एनालिटिक्स जैसी आधुनिक तकनीकों को शामिल करते हुए उन्नत और अतिरिक्त खूबियों के साथ मनी लॉन्ड्रिंग और अन्य संबंधित अपराधों से निपटने के उद्देश्य से वित्तीय सूचनाओं के संग्रह, विश्लेषण और प्रसार के लिए एफआईयू-आईएनडी का सहायता करता है।
चित्र में  : संयुक्त सचिव, एमसीए श्री मनोज पांडे, सचिव, एमसीए श्री राजेश वर्मा, निदेशक, एफआईयू-इंडिया श्री पंकज कुमार मिश्रा और अतिरिक्त निदेशक, एफआईयू-इंडिया श्री मनोज कौशिक।
एमओयू से स्वचालित और नियमित आधार पर एमसीए और एफआईयू-इंडिया के बीच डाटा और सूचना साझा करना सुनिश्चित होगा। इससे संदिग्ध लेनदेनों से संबंधित सूचना, केवाईसी से जुड़ी जानकारियां और देश में पंजीकृत कंपनियों के समेकित वित्तीय नतीजों जैसी विशेष जानकारियां साझा हो सकेंगी। एमओयू से एमसीए और एफआईयू-इंडिया दोनों के बीच नियामकीय उद्देश्यों से एक निर्बाध लिंकेज सुनिश्चित होगा। डाटा के नियमित आदान प्रदान के अलावा, एमसीए और एफआईयू-इंडिया अनुरोध पर अपने संबंधित डाटाबेस में उपलब्ध किसी भी सूचना का आदान प्रदान करेंगे। इसका उद्देश्य छानबीन, निरीक्षण, जांच और अभियोग होगा।
सरकार के न्यूनतम सरकार, अधिकतम शासन के विजन को पूरा करने में आगे तकनीक और डाटा अहम भूमिका निभाएंगे और इस विजन को पूरा करने के लिए एमसीए और एफआईयू-इंडिया अच्छी स्थिति में हैं।
एमओयू हस्ताक्षर की तारीख से ही प्रभावी हो गया है और एमसीए व एफआईयू-इंडिया की जारी रहने वाली पहल है। दोनों पहले से ही विभिन्न मौजूदा तंत्रों में सहयोग कर रहे हैं। इस पहल के लिए एक डाटा एक्सचेंज स्टीयरिंग ग्रुप बना दिया गया है, जो डाटा एक्सचेंज की स्थिति की समीक्षा के लिए समय-समय पर बैठक करेगा और डाटा शेयरिंग व्यवस्था में सुधार के लिए कदम उठाएगा। एमओयू दोनों संगठनों के बीच सहयोग और तालमेल के एक नए युग की शुरुआत की दिशा में एक कदम है।
रक्षा मंत्रालय
मानवीय और आपदा राहत सेमीनार : पश्चिमी वायु कमान मुख्यालय
दिल्ली के सुब्रतो पार्क स्थित पश्चिमी वायु कमान मुख्यालय ने 14 मई 2018 को मानवीय तथा आपदा राहत विषय पर सेमीनार का आयोजन किया। यह सेमीनार भारत के उत्तरी क्षेत्र में मानवीय और आपदा राहत की स्थिति से निपटने के लिए प्रभावी उपायों पर फोकस करने के लिए आयोजित किया गया। सेमीनार में भारतीय वायु सेना के अतिरिक्त हिमाचल प्रदेश, राजस्थान, उत्तराखंड, हरियाणा, पंजाब तथा जम्मू और कश्मीर के सचिव स्तरीय प्रतिनिधिमंडल भाग ले रहा है। सेमीनार में आपदा की स्थिति से निपटने वाले संगठनों जैसे एनडीएमए, एनडीआरएफ और आईटीबीपी के प्रतिनिधि भी भाग ले रहे हैं।
आपदा की स्थिति में सामान्यतः पहली कार्रवाई भारतीय वायु सेना करती है और प्रभावित आबादी को मदद देने की प्रक्रिया शुरू करती है। भारतीय वायु सेना न केवल ऑपरेशन – चेन्नई चक्रवात, ऑपरेशन राहत- उत्तराखंड में वर्षा और बाढ़, ऑपरेशन मेघ राहत- जम्मू और कश्मीर में बाढ़ और राहत तथा चक्रवाती तूफान हुद हुद के दौरान आन्ध्रप्रदेश में राहत संचालन किया बल्कि वायु सेना में अंतर्राष्ट्रीय आपदा की स्थितियो जैसे यमन से भारतीय समुदाय के लोगों को हटाना, ऑपरेशन मैत्री – नेपाल में भूकंप राहत, फिजी में तूफान राहत तथा श्रीलंका में बाढ़ राहत अभियान चलाया है। अधिकतर मामलों में पश्चिमी वायु कमान के विमान और कर्मियों ने इन संचालनों को अंजाम दिया।
सेमीनार में आपदा प्रबंधन और क्षमता सृजन पर राष्ट्रीय दृष्टिकोण तथा शामिल राज्यों के लिए आपदा राहत पर भी विचार-विमर्श किया जाएगा। सेमीनार में आपदा के समय भारतीय वायु सेना के उपयोग पर भी चर्चा होगी।
पश्चिमी वायु कमान के वरिष्ठ वायु सेना अधिकारी एयर मार्शल एन जे एस ढ़िल्लों अतिविशिष्ट सेवा मेडल ने कहा कि आशा करता हूं कि सेमीनार खत्म होने तक कारगर, सक्षम और आर्थिक दृष्टि से संतुलित कार्रवाई के बारे में आपदा अनुक्रिया में शामिल सभी एजेंसियों के बीच स्पष्ट समझदारी होगी। इससे निश्चित रूप से आपदा के समय जान-माल के नुकसान में कमी आयेगी।
पश्चिमी वायु कमान मुख्यालय अपने उत्तरदायित्व वाले क्षेत्र में इस तरह का सेमीनार आयोजित करता रहा है। सुब्रतो पार्क में आयोजित सेमीनार 15 मई, 2018 को सम्पन्न होगा।
राष्ट्रपति सचिवालय
राष्ट्रपति ने दादा साहेब फाल्के पुरस्कार प्रदान किया
राष्ट्रपति श्री रामनाथ कोविन्द ने आज  राष्ट्रपति भवन में आयोजित एक समारोह में श्री अमिताभ बच्चन को दादा साहेब फाल्के पुरस्कार प्रदान किया।
प्रधानमंत्री कार्यालय
प्रधानमंत्री ने एशियाई खेल 2022 में महिलाओं की 10 मीटर एयर पिस्टल स्पर्धा में स्वर्ण पदक जीतने पर पलक को बधाई दी
प्रधानमंत्री श्री नरेन्द्र मोदी ने हांगझोऊ में एशियाई खेल 2022 में 10 मीटर एयर पिस्टल महिला स्पर्धा में स्वर्ण पदक जीतने पर पलक को बधाई दी है।
प्रधानमंत्री ने X पर अपने संदेश में कहा:
“शूटिंग में भारत के लिए एक और विशेष क्षण!
पलक को उनके असाधारण प्रदर्शन और 10 मीटर एयर पिस्टल महिला स्पर्धा में स्वर्ण जीतने के लिए बधाई। उनकी सटीकता और फोकस ने हमारे देश को बहुत गौरव दिलाया है। मैं उनके आगामी प्रयासों के लिए उन्हें शुभकामनाएं देता हूं।''
राष्ट्रपति सचिवालय
राष्ट्रपति ने रक्षा अलंकरण समारोह-II में वर्ष 2020 के लिये शौर्य पुरस्कार प्रदान किये
राष्ट्रपति श्री राम नाथ कोविन्द ने राष्ट्रपति भवन में आज सांय  आयोजित रक्षा अलंकरण समारोह में वर्ष 2020 के लिये शौर्य पुरस्कार और विशिष्ट सेवा सम्मान प्रदान किये।
पुरस्कार विजेताओं की सूची देखने के लिये यहां क्लिक करें
रसायन एवं उर्वरक मंत्रालय
नाईपर, हैदराबाद का 8वां दीक्षांत समारोह संपन्न
पिछले दो शैक्षणिक वर्षों  के 270 छात्रों को डिग्रियां प्रदान की गई
नाईपर, हैदराबाद का 8वां दीक्षांत समारोह आज वर्चुअल माध्यम द्वारा आयोजित किया गया। यह स्नातक छात्रों और नाईपर, हैदराबाद के लिए उत्सव और उपलब्धि का अवसर था।
अपने संबोधन में तेलंगाना सरकार के आईटी, ईएंडसी मंत्री तथा समारोह के मुख्य अतिथि श्री के. टी. रामा राव ने कहा कि वैश्विक स्तर पर स्वास्थ्य देखभाल उद्योग में मेधावी फार्मास्युटिकल पेशेवरों की महत्वपूर्ण भूमिका होगी।
नाईपर के एपेक्स काउंसिल के चेयरमैन और फार्मास्युटिकल्स विभाग, भारत सरकार के सचिव डॉ. पी.वी. वाघेला ने भारत के सबसे प्रतिष्ठित संस्थानों में से एक से स्नातक करने के लिए सभी सफल उम्मीदवारों को बधाई दी।
उन्होंने नाईपर, हैदराबाद के निदेशक डॉ. शशि बाला सिंह और नाईपर, हैदराबाद के बोर्ड ऑफ गवर्नर्स के चेयरमैन श्री के. सतीश रेड्डी को एनआईआरएफ रैंकिंग में लगातार बेहतर प्रदर्शन के लिए बधाई दी। उन्होंने कोविड-19 महामारी के दौरान भारतीय दवा उद्योग द्वारा भारत और विश्व को जीवन रक्षक दवाएं उपलब्ध कराने में निभाई गयी महत्वपूर्ण भूमिका के बारे में विस्तार से बताया। उन्होंने कहा कि छात्रों को भारतीय फार्मास्युटिकल उद्योग में उज्ज्वल अवसर प्राप्त होंगे।
श्री के. सतीश रेड्डी ने इस महामारी के दौरान फार्मास्युटिकल उद्योग में आये विभिन्न परिवर्तनों के बारे में विस्तार से बताया। उन्होंने छात्रों को इस बदले हुए परिदृश्य में चुनौतीपूर्ण अवसरों के बारे में जानकारी दी। उन्होंने नाईपर, हैदराबाद के छात्रों को सफलतापूर्वक पढ़ाई पूरी करने के लिए बधाई दी और भविष्य के प्रयासों के लिए उन्हें शुभकामनाएं दी।
फार्मास्युटिकल विभाग के जेएस श्री रजनीश तिंगल ने 12 वर्षों की अपनी संक्षिप्त यात्रा में नाईपर, हैदराबाद द्वारा की गई महत्वपूर्ण प्रगति का वर्णन किया और कहा कि संस्थान ने एनआईआरएफ में अच्छी रैंक हासिल करके फार्मास्युटिकल संस्थानों के बीच अपनी पहचान बनाई है।
सभा को संबोधित करते हुए नाईपर, हैदराबाद के निदेशक डॉ. शशि बाला सिंह ने संस्थान के 12 साल के सफर के बारे में संक्षिप्त जानकारी दी।
इस ई-दीक्षांत समारोह में पिछले दो शैक्षणिक वर्षों  के एम. एस. फार्मा के 189, एमबीए फार्मा के 57 और पीएचडी के 24 छात्रों समेत कुल 270 छात्रों को डिग्रियां प्रदान की गई।
स्वास्थ्य एवं परिवार कल्याण मंत्रालय
कोविड-19 टीकाकरण से जुड़ी नवीनतम जानकारी
केंद्रीय स्वास्थ्य मंत्रालय तथा टीका प्रशासन पर अधिकारिता समूह  के अध्यक्ष ने पुष्टि की कि कथित डाटा लीक से संबंधित डार्क वेब पर तथाकथित हैकरों का दावा निराधार है
हम यह सुनिश्चित करने के लिए कि को-विन के साथ लोगों का डाटा सुरक्षित रहे, समय-समय पर समुचित कदम उठाते रहते हैं: डॉ. आर एस शर्मा
को-विन प्रणाली की कथित हैकिंग के मामले की अब इलेक्ट्रानिक एवं सूचना प्रणाली मंत्रालय  की कंप्यूटर इमर्जेंसी रिस्पांस टीम द्वारा जांच की गई है।
टीका प्रशासन पर अधिकारिता समूह  के अध्यक्ष डॉ. आर एस शर्मा ने स्पष्ट किया है कि “को-विन प्रणाली तथा डाटा लीक की कथित हैकिंग से संबंधित डार्क वेब पर तथाकथित हैकरों के दावे निराधार हैं। हम यह सुनिश्चित करने के लिए कि को-विन के साथ लोगों का डाटा सुरक्षित रहे, समय समय पर समुचित कदम उठाते रहते हैं।”